সেভেরাস স্নেপ
সেভেরাস স্নেপ (ইংরেজি ভাষায় Severus Snape) ব্রিটিশ লেখিকা জে. কে. রাউলিং রচিত "হ্যারি পটার" উপন্যাস সিরিজের একটি কাল্পনিক চরিত্র। প্রথম উপন্যাস "হ্যারি পটার অ্যান্ড দ্য ফিলোসফার্স স্টোন" এ তিনি প্রাথমিক খলনায়কদের একজন হলেও পরবর্তীকালে তাঁর চরিত্রটি আরো জটিল এবং রহস্যময় হয়ে উঠে। রাউলিং স্নেপের প্রকৃত চরিত্র ও আনুগত্য প্রকাশ করেন সিরিজের সর্বশেষ বই "হ্যারি পটার অ্যান্ড দ্য ডেথলি হ্যালোস" এ। স্নেপ সিরিজের সাতটি বইয়ের প্রতিটিতে উপস্থিত ছিলেন।
ফুলমণি ও করুণার বিবরণ
ফুল মণি ও করুণার বিবরণ (একজন অবাঙ্গালী দ্বারা বাংলায় লিখিত) প্রথম বাংলা উপন্যাস যার রচনা করেন হানা ক্যাথেরিন মুলেন্স। এটি ১৮৫২ সালে প্রকাশিত হয়। একটি খ্রীস্টান পরিবারের ঘটনাকে এই গ্রন্থটিতে তুলে ধরা হয়। মুলেন্সের বাংলা ভাষায় দক্ষতা ছিল অসাধারণ। তবে উপন্যাস হিসেবে এটাকে সার্থক বলা যায় না। তা ছাড়া ‘ফুলমনি ও করুণার বিবরণ’ গ্রন্থটি মূলত একটি ইংরেজী গল্পের ছায়া অবলম্বনে রচিত। কাহিনীপট নিরস হওয়ায় এটি চিত্তাকর্ষক হতে পারেনি। এর তুলনায় ‘আলালের ঘরের দুলাল’ কাহিনী সৃষ্টিতে অনেক বেশি সার্থক। তাই আলালের ঘরের দুলাল গ্রন্থটিকেই সেই সময় বাংলা সাহিত্যের সর্ব প্রথম উপন্যাস হিসেবে চিহ্নিত করা হয়।